IPO
రూ.1500 కోట్ల ఐపిఒకు బిఎస్‌ఇ రెడీ!
ముంబై, జనవరి 3: బిఎస్‌ఇ ఐపిఒ జారీకి స్టాక్‌ఎక్ఛేంజిల పర్యవేక్షణ సంస్థ ఆమోదం తెలిపింది. బిఎస్‌ఇ తాజాగా 1500కోట్ల ఐపిఒజారీకి సెబీకి దరఖాస్తుచేసిన సంగతితెలిసిందే. ఈఐపిఒలో 2,99,55,434 కోట్లషేర్లను విక్రయిస్తుంది. ఆఫర్‌ఫర్‌సేల్‌రూటులో కేటాయింపులుంటాయి. మొత్తం వాటాల్లో 30శాతం వాటాలు ఐపిఒకు వస్తున్నాయి. ప్రస్తుత వాటాదారులు బజాజ్‌ హోల్డింగ్స్‌ ఇన్వెస్ట్‌మెంట్‌, కాల్డ్‌వెల్‌ ఇండియాహోల్డింగ్స్‌, అకాసియా బాన్యం పార్టనర్స్‌, సింగపూర్‌ ఎక్ఛేంజి, మారిషస్‌ కేంద్రంగా ఉన్న అమెరికన్‌ ఇన్వెస్టర్‌ జార్జిసారోస్‌ క్వాంటమ్‌ఫండ్‌, విదేశీ ఫండ్‌సంస్థ అట్టికస్‌లు వాటాదారులుగా ఉన్నాయి. గడచిన సెప్టెంబరులోనే ఎక్ఛేంజి సెబీకి డిఆర్‌హెచ్‌పి దాఖలుచేసింది.
సెబి పరిశీలనలను డిసెంబరు 30వ తేదీ అందుకున్న బిఎస్‌ఇ ఐపిఒ జారీకి కసరత్తులు ప్రారంభించింది. షేరుధరలు గరి ష్టంగా రూ.500వరకూ ఉంటాయని, దీన్ని బట్టి ఐపిఒ మొత్తంగా రూ.1500 కోట్లు సమకూరతాయనిఅంచనా.ఐపిఒ రూ.1200 -1300 కోట్ల రూపాయలుగాగా ఉంటుందని అంచనా వేసాయి. బిఎస్‌ఇలో మొత్తం 9వేల మందికిపైగా వాటాలదారులున్నారు. ఎక్కువ మంది బ్రోకర్లు వాటాలు కలిగి ఉన్నారు. విదేశీ ఇన్వెస్టర్లు, దేశీయ ఆర్థిక సంస్థలు కూడా ఏళ్లతరడబడి వాటాలు కొనుగోలు చేసారు. ఈ ఐపిఒలో ఈవాటాదారుల్లో కొం దరికి బిఎస్‌ఇ నుంచి వైదొలిగే అవకాశం లభిస్తుంది. బిఎస్‌ఇషేర్లు ఎన్‌ఎస్‌ఇలో కూడా జాబితా అయ్యాయి. తన ఎక్ఛేంజిలో తానే జాబితా కాకుడదన్న సెబి ఉత్తర్వుల మేరకు బిఎస్‌ఇ ఎన్‌ఎస్‌ఇలో కూడా జాబితాచేసింది.
క్యూఐబి విభాగం మొత్తం యాంకర్‌ ఇన్వెస్టర్లకు కేటాయించింది. దేశీయ మ్యూచువల్‌ఫండ్స్‌కు యాంకర్‌ ఇన్వెస్టర్లకు చేసిన కేటాయింపుల్లో మూడోవంతు కేటాయించారు. ఆసియాలోనే అత్యంత ప్రాచీనమైన బిఎస్‌ఇ గత ఏడాదే సెబి నుంచి సూత్రప్రాయం గా ఐపిఒకు అనుమతి పొందింది. సుమారు మూడువేల కంపెనీలకుపైగా బిఎస్‌ఇలో నిత్యతం ట్రేడ్‌ అవుతుంటాయి. ఎడెల్విసిస్‌ ఫైనాన్షియల్‌ సర్వీసెస్‌, యాక్సిస్‌ కేపిటల్‌, పెఫరీస్‌ ఇండియా, నోమురా ఫైనాన్షియల్‌ అడ్వయిజరీ, సెక్యూరిటీస్‌, మోతీలాల్‌ ఓస్వాల్‌ ఇన్వెస్ట్‌మెంట్‌ అడ్వయిజర్స్‌, ఎస్‌బిఐ కేపిటల్‌ మార్కెట్స్‌, ఎస్‌ఎంసి కేపిటల్స్‌ పర్యవేక్షిస్తున్నాయి. నిశిత్‌దేశాయి అసోసియేట్స్‌ న్యాయ సలహాదారులుగా ఉంటే కార్వీ కంప్యూటర్‌షేర్‌ రిజిస్ట్రార్‌గా వ్యవహరిస్తోంది. బిఎస్‌ఇ తన నికరలాభాల్లో 40శాతం వృద్ధిని సాధించి జూన్‌ నాటికి 52.72 కోట్ల లాభాలు ఆర్జించింది.